C 159/16
MT
Il-Ġurnal Uffiċjali tal-Unjoni Ewropea
12.4.2022
“Involviment”: kull azzjoni fl-interess ġenerali li tittieħed volontarjament jew fl-għamla ta’ missjoni ta’ volontarjat.
Involviment jirreferi għal azzjonijiet ċiviċi volontarji u altruisti li jaqdu lil ħaddieħor.
“Ambjent”: il-kombinament ta’ elementi naturali u soċjoekonomiċi li jikkostitwixxu l-qafas tal-kundizzjonijiet talgħajxien ta’ individwu, ta’ popolazzjoni jew ta’ komunità fuq diversi skali spazjali.
Bħala tali, il-ħarsien tal-ambjent jinvolvi t-teħid ta’ miżuri biex jiġi llimitat jew jitreġġa’ lura l-impatt negattiv tal-attività tal-bniedem fuq l-ambjent.
“Mentoraġġ”: relazzjoni interpersonali volontarja fuq perijodu medju sa twil bejn persuna żagħżugħa u mentor, strutturata fi ħdan qafas professjonali.
“Attivitajiet ta’ apprendiment bejn il-pari”: attivitajiet li, fil-livell tal-UE, jippermettu li l-Istati Membri li jiltaqgħu ma’ sfidi ta’ politika simili jaħdmu fi gruppi u jikkondividu prattiki tajbin, jiffokaw fuq sfidi speċifiċi għall-pajjiż jew jappoġġaw aġenda nazzjonali ta’ riforma partikolari b’għajnuna mill-pajjiżi pari, mill-organizzazzjonijiet tal-partijiet ikkonċernati u minn esperti indipendenti, kif xieraq (1).
“Żvilupp sostenibbli”: l-issodisfar tal-ħtiġijiet tal-ġenerazzjonijiet attwali b’mod li ma jikkompromettix il-kapaċità talġenerazzjonijiet futuri biex jissodisfaw il-ħtiġijiet tagħhom.
Dan jippromwovi ekonomija dinamika, livell massimu ta’ impjiegi, standards għoljin ta’ edukazzjoni, ta’ kura tas-saħħa u ta’ koeżjoni soċjali u reġjonali, kif ukoll ta’ ħarsien talambjent, f’dinja sikura u paċifika li tirrispetta d-diversità kulturali.
“Żgħażagħ b’inqas opportunitajiet”: żgħażagħ li għal raġunijiet ekonomiċi, soċjali, kulturali, ġeografiċi jew ta’ saħħa, minħabba fl-isfond ta’ migrazzjoni tagħhom, jew għal raġunijiet bħal diżabilità u diffikultajiet edukattivi jew għal xi raġuni oħra, inkluż raġuni li tista’ tagħti lok għal diskriminazzjoni skont l-Artikolu 21 tal-Karta tad-Drittijiet Fundamentali tal-Unjoni Ewropea, jiltaqgħu ma’ ostakli li jżommuhom milli jkollhom aċċess effettiv għallopportunitajiet (2).
(1) Riżoluzzjoni tal-Kunsill dwar l-istruttura ta’ governanza tal-qafas strateġiku għall-kooperazzjoni Ewropea fl-edukazzjoni u t-taħriġ lejn iż-Żona Ewropea tal-Edukazzjoni u lil hinn (2021-2030) (2021/C 497/01), il-paragrafu 11.
(2) Definizzjoni fir-Regolament (UE) 2021/888, l-Artikolu 2(4).